Kanefa nanazimba ahy tamin’ny rahaingo pesta ? Ise no ratsy famaofy voanjo ka tsy hitany tavan’ arosiny eny fa mahay ialahy. Ingao ny tantsaha homba an’ ialahy, kanefa tandremo sao didimaso mitsoka sakay ka miharan- doza ho an’ny tena izay mipoa- basy an- dohasaha no hiati- drohona ho an’ny sofiny nisaraka izahay roalahy fa samy voarirotry ny fahatezerana izaho ningain’ny avona diso fatra ka ny varavarana tsy niady tamiko no nakatrokatroko; izy nibata vato tsy nahovoka ka ny fo zaka no nenti nody ny talata manaraka iny andro nihaonanay sy ravalo iny dia tonga tao an-tsena hikabary i mose sauvage. Fara-tsena mialoha fandroana tamin’ izay ka namorompotsy ilay toerana natokana hivarotana sy hividianana. 9- alatsinainy 18 janoary 1971 , iv lah 4411 nikotaba teo ankalamanjana talaky maso ny haren’i vonizongo. Lamba landy fitenan’ny mpanana, natao tenona valoharaka fa tsy tohivelatra, jiafotsy nomen’ny vinanto sora tsamihafa. Miavovona etsy ho etsy kosa, mitovy bika amin’ny tendron’ ambohidambinana, ny akotry vaventy voa, ifaninanan’i mangidivoanjo sy ambohimanarina. Indreny mitsitra eny ambony akalana ny trondro vahiny makadiry nofaraingona tany andranobe. Miandry azy etsy avarabaratra hatramin’ny nongon’ ambohitrandraina, toa mihambo ho fitenehan- daoka, na dia vary am- pangoro sokinendra ihany aza no hainy masahina. Fa injany mamelovelo tany ho any ny feon- tsodina. Vetivety foana indro nisava ny lalana teo am- bavahady. Miditra ny kianja ny besavily mivadika hofany, kely fingotra malefa- pihatsika; ny omby bada midoladola amin’ny trafony, ny rangaranga mifahy miambozon- daoranjy mivolom- bolamena. Miedinedina avy ao afara ny tompony , to te- hivolana hoe voninahitra omena tantely fa ny fary mba mamy ihany; voninahitra omena ny sobiky, fa ny fatrambary no tompon’ny fatra; voninahitra omena ny sinibe, fa ny zinga no tompon’ny tantana, ary voninahitra omena an’i vakiniadiana fa i vonizongo mba mpamahy omby ihany koa tokony tamin’ny misandratr’ andro eo, velona ny takoritsika eran’ny tsena tonga hono ny administrater mose sauvage nanalava tenda ny tsy mbola nahita nifanontany ny tsy mbola nahafantatra iny tsy mindran- tohatra iny ve no izy? Voalazanao mierona toy ny liona very remby anie izao lehilahy izao raha toherin- teny e! F’ angaha tsy mamy hoditra amin’ny vahoaka akory? Mangidy mampihivingivin- doha ary iza iny tovolahy malagasy miaraka aminy iny ? Izy no mose rahaingo, goverinera. Tsimondrimondry natao odi- boka izy sy ny admisy, ka tafaray samy ratsy tsy maintsy mihaino ny kabariny ny mpiantsena rehetra azo atao ihany ny midify, raha toa ianao ganagana leom- piainana, mitady hanao antsitrika ao anaty rano mandevy. 10 talata 19 janoary 1971, iv lah 4412 izy ve akamarika olona iray tsy manatrika eo? Ny akotry no voaenda-damba, ny laona sy fanoto no miray tetika ianao matoa tafiditr’ amponja , i kotomanga sy ny mpiadidy no tia tati- bolana dia ny manatrika eo izany no mety, sao mandositra ny anjombona ka sehatry ny angaroa marina izany e! Vary tototra atsanga anie isika tantsaha e! Voatery setra havozona , ka tsy misy hiolanolanana. Tsindretra antsisim- parihy mamkany amin’ny marivo, tsindrohin’ny vano; mankany amin’ny lalina , arapaky ny mamba. Bararatan’ ifanja raha tsy apararetry ny rano , apararetry ny voay izany no bitsibitsik’ ireo mpamboly mandadiana. Kalon’ny moana ny azy ka any am- po no mamelovelo. Sakoboniny ao anaty lamba ao ny fahoriany sy ny alahelon- tsainy ka tsy tazan’ny mpanao izaho ity sy ny mpitsara ivelany tsy fantany fa sady mitehaka ireny olo-mavomavo ireny no mitomany anaty, sady mihorikorika izy no miantso tody. Nifanosika nanatona ilay sehatra avoavo naorina vonjimaika teo afovoa- tsena ny vahoaka. Nanandratra ny feony ho enti- mampangina ny olona ny mpiadidy. Nandray fitenenana ny admisy. Izaho rahaingo no nandika ny kabariny. Ny voalohan-teniny dia famporisihana ny tantsaha hitrandraka ny tany. Tsikaritra teo ny mahalehilahy tsy mifaditrovana ity mose sauvage ity. Tsy mifidy fehezanteny hampiasaina izy ka sahiny ny namitsoka hoe cultivez le manioc pour nourrir votre gueule tsy sahiko ny nandiko izany ara- bakiteny fa nahitsiko hoe amboleo ny mangahazo hahavoky anareo vita ny fanaingany ireo vodiahitra hiasa dia namelively ireo mitady fivoarana amin’ izay mose sauvage hataonareo inona anefa izany fahaleovantena? Hoy izy. Paingotra iray aza tsy vitanareo ka no handroaka anay vazaha ianareo. Hijaly tsy hahita karama ianareo raha lasa izahay. 11- alarobia 20 janoary 1971, iv lah 4413